Modric-magi var nok for Kroatia - lovprises av treneren
Tyrkia-Kroatia 0-1 (0-1) Terning: 4 Sted: Parc des Princes Tilskuere: 43.842 Mål: 0-1 (41) Modric Sjanser: 1-7 Gult kort: Tyrkia: Tosun, Balta, Zen Kroatia: Strinic Dommer: Jonas Eriksson, 6 poeng Tyrkia (4-3-3) Babacan 5 - Gönül 4, Topal 5, Balta 5, Erkin 5 - Tufan 5, Inan 4, Özyakup 4 (Volkan Zen fra 46, 5), Çalhanoglu 4, Tosun 4 (Emre Mor fra 69), Turan 4 (Yilmaz fra 65) Kroatia (4-5-1) Subašic 5 - Srna 7 BB, Corluka 7, Vida 5, Strinic 5 - Brozovic 6, Modric 7, Rakitic 7 (Schildenfeld fra 89), Badelj 6, Perišic 7 (Kramaric fra 86) - Mandžukic 6 (Pjaka fra 90) Vurdert av Jostein Magnussen og Geir Juva Real Madrid-stjernen ble matchvinner med et praktfullt volleyskudd i 1. omgang da Kroatia tok føringen i gruppe D med en fullt fortjent seier over Tyrkia. – Luka Modric fortjener å bli snakket om. Dette var en av hans beste kamper; han spilte virkelig bra. Han var vår leder, sier Kroatia-trener Ante Cacic. – Han scoret dette magiske målet som viste seg å bli kampens eneste. Vi trenger Luka i formen han er i nå, for hele laget ser annerledes ut. Det ser bedre og mer aggressivt ut, fortsetter treneren. Kroatia dominerte fra start, men det var tyrkerne som kom til den første store målsjansen da Ozan Tufan fikk gå opp på et innlegg fra Gökhan Gönül. Fra fem meters hold headet han ballen rett på keeper Subašic. Da var det spilt 29 minutter. Så var det tid for litt Modric-magi. 30-åringen lå og ventet i returrommet på en corner. Og da klareringen havnet rett foran Modric, tok han fart før han på hel volley sendte ballen rett i mål fra nesten 25 meter.Det var ikke noe knallhardt skudd, men ballen stusset i gresset rett før mål og dermed ble oppgaven vrien for Tyrkias keeper Volkan Babacan. Det kunne fort stått 2-0 etter at kaptein Darijo Srna - forøvrig drivende god og offensiv fra sin høyre back i ettermiddag - tok et frispark i det 52. minutt.Veteranens suser traff tverrliggeren, og skuddet var så hardt at keeper Subašic knapt rakk å reagere. Perišic traff også tverrligger 20 minutter senere. Men headingen gikk i tverrligger og ut. VG+ Kosthold og trening: Slik lever Cristiano Ronaldo Tyrkia, som bare har tapt én av 16 kamper siden 2014, var fryktelig svake i dag og skapte én stor mulighet på 90 minutter på Parc de Princes. Nå har trener Fatih Terim fem dager på å forberede laget på det som kan bli en enda større utfordring: Spania på fredag. – Vi starter aldri mesterskap på noen god måte, og det irriterer meg. Men vi må ta lærdom av dette, sier Terim. LUKA 😮👏🏻👏🏻 — Gareth Bale (@GarethBale11)12.06.16, 03:44 6 - Turkey have lost all of their opening games at major tournaments (1954 & 2002 World Cup and Euro 1996, 2000, 2008, 2016). Follow-up. — OptaCan (@OptaCan)12.06.16, 05:04
(Tyrkia-Kroatia 0-1) Kroatias-playmaker Luka Modric (30) holdt tunga rett i munnen da sjansen bød seg. Kroatia-trener Ante Cacic hyller sin stjernespiller.